
Na temelju članka 10. stavka 2. Zakona o savjetima mladih („Narodne novine br. 41/14 i 83/23) i članka 4. stavka 4. Odluke o osnivanju Savjeta mladih Grada Osijeka (Službeni glasnik Grada Osijeka br. 12/25) Odbor za izbor i imenovanja  objavljuje

J A V N I   P O Z I V
za isticanje kandidatura 
za izbor članova Savjeta mladih Grada Osijeka 

I.

	Pokreće se postupak izbora članova Savjeta mladih Grada Osijeka.
	Savjet mladih Grada Osijeka osnovalo je Gradsko vijeće Grada Osijeka radi sudjelovanja mladih u odlučivanju o upravljanju javnim poslovima od interesa i značaja za mlade, aktivnog uključivanja mladih u javni život, informiranja i savjetovanja mladih grada Osijeka te praćenja i promicanja interesa mladih. 
		Savjet mladih je savjetodavno tijelo Grada Osijeka.
		U okviru svoga djelokruga Savjet kao savjetodavno tijelo Grada osobito:
1. na sjednicama Savjeta raspravlja o pitanjima značajnim za rad Savjeta te o pitanjima iz djelokruga Gradskog vijeća koja su od interesa za mlade
2. u suradnji s predsjednikom Gradskog vijeća inicira u Gradskom vijeću donošenje odluka od značaja za mlade, donošenje programa i drugih akata od značaja za unapređivanje položaja mladih na području Grada Osijeka, raspravu o pojedinim pitanjima od značenja za unapređivanje položaja mladih na području Grada Osijeka te način rješavanja navedenih pitanja
3. putem svojih predstavnika sudjeluje u radu Gradskog vijeća prilikom donošenja odluka, mjera, programa i drugih akata od osobitog značenja za unapređivanje položaja mladih na području Grada Osijeka davanjem mišljenja, prijedloga i preporuka o pitanjima i temama od interesa za mlade 
4. sudjeluje u izradi, provedbi i praćenju provedbe Programa za mlade Grada Osijeka, daje pisana očitovanja i prijedloge nadležnim tijelima o potrebama i problemima mladih, a po potrebi predlaže i donošenje programa za otklanjanje nastalih problema i poboljšanje položaja mladih
5. potiče mlade na aktivnu participaciju u Gradu Osijeku te ih prema potrebi poziva na sjednice i uključuje u svoj rad
6. potiče informiranje mladih o svim pitanjima značajnim za unapređivanje položaja mladih, međusobnu suradnju mladih u Republici Hrvatskoj te suradnju i razmjenu iskustava s organizacijama civilnog društva i odgovarajućim tijelima drugih zemalja
7. predlaže i daje na odobravanje Gradskome vijeću program rada popraćen financijskim planom radi ostvarivanja programa rada Savjeta
8. po potrebi poziva predstavnike tijela Grada na sjednice Savjeta mladih
9. potiče razvoj financijskog okvira provedbe politike za mlade i podrške razvoju organizacija mladih i za mlade te sudjeluje u programiranju prioriteta natječaja i određivanja kriterija financiranja organizacija mladih i za mlade
10. obavlja i druge savjetodavne poslove od interesa za mlade.

II.

	Javni poziv za isticanje kandidatura objavljuje se na mrežnoj stranici Grada Osijeka www. osijek.hr.

III.

	Savjet mladih Grada Osijeka ima 11 članova, uključujući predsjednika i zamjenika predsjednika. 
		Za člana Savjeta mladih može se kandidirati i biti birana osoba s prebivalištem ili boravištem na području grada Osijeka, koja u trenutku podnošenja kandidature ima od navršenih 15 do navršenih 30 godina života.
Član Savjeta ne može istodobno biti vijećnik Gradskoga vijeća Grada Osijeka.
	Članove Savjeta mladih Grada Osijeka bira Gradsko vijeće.
		Mandat članova Savjeta traje do isteka mandata Gradskoga vijeća koje ih je izabralo, pri čemu im mandat traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Gradskoga vijeća sukladno odredbama zakona kojim se uređuje lokalna i područna (regionalna) samouprava.

IV.

	Kandidature za članove Savjeta mogu, pod uvjetom da imaju sjedište na području Grada Osijeka, predložiti:
1. udruge koje su sukladno statutu ciljano i prema djelatnostima opredijeljene za rad s mladima i za mlade
2. udruge nacionalnih manjina 
3. učenička vijeća srednjih škola
4. studentski zborovi
5. pomladci političkih stranaka, sindikalne ili strukovne organizacije
6. neformalne skupine mladih od najmanje 20 mladih.
V.

	Pisane i obrazložene kandidature za članove Savjeta podnose se Odboru za izbor i imenovanja putem Upravnog odjela - Ureda Grada i to u roku 20 dana od dana objave javnog poziva. 
		Kandidatura iz stavka 1. ove točke obvezno sadrži:
1. naziv i sjedište ovlaštenog predlagatelja te potpis ovlaštenog predstavnika predlagatelja
2. podatke o kandidatu (ime i prezime, datum i godina rođenja, prebivalište ili boravište, status - učenik, student, zaposlenik, dr.)
3. očitovanje kandidata o prihvaćanju kandidature
4. obrazloženje prijedloga. 
	Nepravovremeni i nepotpuni prijedlozi neće se razmatrati. 
		Kandidature se podnose na prijavnici objavljenoj na mrežnoj stranici Grada Osijeka.
Ako je predlagatelj udruga koja je sukladno statutu ciljano i prema djelatnostima opredijeljena za rad s mladima i za mlade; udruga nacionalne manjine;  učeničko vijeće srednje škole, studentski zbor, pomladak političke stranke, sindikalna ili strukovna organizacija:
· Prijavnica za isticanje kandidatura za članove Savjeta mladih Grada Osijeka (Obrazac 1) sadrži naziv i sjedište ovlaštenog predlagatelja te potpis ovlaštenog predstavnika predlagatelja, podatke o kandidatu (ime i prezime, datum i godina rođenja, prebivalište ili boravište, status - učenik, student, zaposlenik, dr.) i obrazloženje prijedloga.
· dokumentaciju iz koje je vidljivo da predlagatelj ispunjava uvjete iz točke IV. ovog poziva (izvadak iz odgovarajućeg registra ili statuta).
Ako je predlagatelj neformalna skupina mladih od najmanje 20 mladih:
· Prijavnica za isticanje kandidatura za članove Savjeta mladih Grada Osijeka (Obrazac 2) sadrži ime i prezime prva tri potpisnika predlagatelja te potpise prva tri predlagatelja, podatke o kandidatu (ime i prezime, datum i godina rođenja, prebivalište ili boravište, status - učenik, student, zaposlenik, dr.) i obrazloženje prijedloga.
· Popis s potpisima NEFORMALNE SKUPINE MLADIH (Obrazac 5)
Svi predlagatelji:
· Očitovanje kandidata/kandidatkinje za člana/članicu o prihvaćanju kandidature (Obrazac 3)
· Izjavu kandidata/kandidatkinje za člana/članicu o davanju suglasnosti (privole) za prikupljanje i obradu osobnih podataka za potrebe provedbe postupka izbora članova/članica Savjeta mladih Grada Osijeka (Obrazac 4)
· Suglasnost roditelja o prijavi maloljetnog kandidata za člana/članicu Savjeta mladih grada Osijeka (Obrazac 6)
· dokumentaciju iz koje je vidljivo da kandidat/kandidatkinja za člana/članicu ispunjavaju uvjete iz točke III. ovog poziva (preslik osobne iskaznice te za dokazivanje boravišta uvjerenje o boravištu kandidata).

VI.

	Kandidature za članove Savjeta mladih Grada Osijeka dostavljaju se na adresu: Grad Osijek, Odbor za izbor i imenovanja Gradskoga vijeća Grada Osijeka, putem Upravnog odjela - Ureda Grada – Pisarnica, F. Kuhača 9 s naznakom: „Kandidatura za izbor članova Savjeta mladih Grada Osijeka“ zaključno sa 11. studenim 2025.
	Sve dodatne informacije mogu se dobiti na tel. 229-168 ili osobno u Upravnom odjelu - Uredu Grada, F. Kuhača 9  (potkrovlje, soba br. 53).

VII.

Odbor za izbor i imenovanja Gradskoga vijeća obavit će provjeru formalnih uvjeta prijavljenih kandidata te u roku od 15 dana od dana isteka roka za podnošenje prijava te sastaviti Izvješće o provjeri formalnih uvjeta i utvrditi Popis važećih kandidatura.	
	Popis važećih kandidatura prema abecednom redu kandidata sadrži redni broj, ime i prezime kandidata te naznaku predlagatelja.
Izvješće i Popis iz prethodnog stavka dostavit će se Gradskome vijeću i objaviti na mrežnoj stranici Grada Osijeka.
		Gradsko vijeće na prvoj sjednici nakon objave Popisa važećih kandidatura raspravlja o Izvješću o provjeri formalnih uvjeta i s Popisa važećih kandidatura za članove Savjeta javnim glasovanjem bira članove Savjeta.
	Rezultati izbora za članove Savjeta objavit će se na mrežnoj stranici Grada Osijeka.


	PREDSJEDNIK	
	Željko Kovačević, mag. ing. aedif., v. r. 

